10. kehottaa EU:ta toteuttamaan toimia sen varmistamiseksi, että perusoikeuksia, sellaisena kuin ne on
vahvistettu edellä mainitun yhteistyösopimuksen 1 artiklassa, kunnioitetaan, ja huolehtimaan siitä, että
hyökkäyksillä kansalaisoikeuksia vastaan on seurauksia; kehottaa EU:ta myös asettamaan Kambodžanihmisoikeustilanteen parantumisen ehdoksi taloudellisen avun jatkumiselle;
11. toistaa vaatimuksensa parlamentin ad hoc -valtuuskunnan vierailemisesta Kambodžassa arvioimassa
yhteistyösopimuksen 1 artiklan noudattamista ja pidätettyjen parlamentaarikkojen, tiedotusvälineiden edus-tajien ja ammattiyhdistysjohtajien tilannetta;
12. kehottaa Kambodžan viranomaisia panemaan täysimääräisesti täytäntöön pakolaisten asemaa
koskevan vuoden 1953 yleissopimuksen, siltä osin kuin on kyse Montagnard-pakolaisten suojelusta, laitto-mista pakkokarkotuksista Vietnamiin pidättäytymisestä ja pakolaisaseman myöntämisestä Vietnamista pake-neville etnisille Khmer Kromeille;
13. kehottaa puhemiestä välittämään tämän päätöslauselman neuvostolle, komissiolle, YK:n ihmisoikeus-
valtuutetulle, YK:n pääsihteerin Kambodžan ihmisoikeuserikoisedustajalle, Maailmanpankin pääjohtajalle,Aseanin sihteeristölle sekä Kambodžan kuningaskunnan hallitukselle ja kansankokoukselle.
P6_TA(2006)0033
Vammaisuus ja kehitysyhteistyö
Euroopan parlamentin päätöslauselma vammaisuudesta ja kehityksestä
Euroopan parlamentti , joka
— ottaa huomioon EY:n perustamissopimuksen 13 artiklan,
— ottaa huomioon Euroopan unionin perusoikeuskirjan 21 ja 26 artiklan, joissa vahvistetaan vammaisten
ihmisten oikeudet,
— ottaa huomioon Euroopan unionista tehdyn sopimuksen 6 artiklan sekä ihmisoikeuksien ja perusva-
pauksien suojaamiseksi tehdyn eurooppalaisen yleissopimuksen 14 artiklan,
— ottaa huomioon AKT:n ja EU:n yhteisen parlamentaarisen edustajakokouksen 1. marraskuuta 2001
antaman päätöslauselman vammaisten ja vanhusten oikeuksista AKT-maissa (1) sekä 21. maaliskuuta
2002 annetun päätöslauselman terveyteen liittyvistä kysymyksistä, nuorista, ikääntyneistä ja vajaakun-toisista (
2),
— ottaa huomioon komission tiedonannosta ”Tavoitteena oikeudellisesti sitova Yhdistyneiden Kansakun-
tien asiakirja vammaisten oikeuksien ja ihmisarvon edistämiseksi ja suojelemiseksi” (KOM(2003)0016)3. syyskuuta 2003 antamansa päätöslauselman (
3),
— ottaa huomioon YK:n vuosituhattavoitteet (yleiskokouksen 16. syyskuuta 2005 antama päätöslauselma
60/1 vuoden 2005 huippukokouksen tuloksena),
— ottaa huomioon 25. toukokuuta 2005 vammaisuudesta, mukaan lukien ennaltaehkäisy, hallinta ja
kuntoutus, annetun WHO:n päätöslauselman (WHA 58.23),24.11.2006 C 287 E/336 Euroopan unionin virallinen lehti
Torstai, 19. tammikuuta 2006FI
(1) EYVL C 78, 2.4.2002, s. 64.
(2) EYVL C 231, 27.9.2002, s. 55.
(3) EUVL C 76 E, 25.3.2004, s. 231.
— ottaa huomioon YK:n ohjeet vammaisten henkilöiden mahdollisuuksien yhdenvertaistamisesta (yleisko-
kouksen 20. joulukuuta 1993 antama päätöslauselma 48/96),
— ottaa huomioon YK:n yleissopimuksen lapsen oikeuksista,
— ottaa huomioon vammaisia koskevan YK:n maailmanlaajuisen toimintaohjelman (3. joulukuuta 1982
annettu YK:n yleiskokouksen päätöslauselma 37/52),
— ottaa huomioon Aasian ja Tyynenmeren alueen vammaisten vuosikymmenen (1993—2002), Afrikan
vammaisten vuosikymmenen (2000—2009), Aasian ja Tyynenmeren alueen vammaisten uuden vuosi-kymmenen (2003–2012) ja Euroopan vammaisten teemavuoden (2003),
— ottaa huomioon EU:n lähetystöille ja yksiköille maaliskuussa 2003 laaditun ohjekirjan (komission ohje-
kirja),
— ottaa huomioon työjärjestyksen 108 artiklan 5 kohdan,
A. ottaa huomioon, että vammaiset henkilöt kehitysmaissa, etenkin vammaiset naiset ja lapset, ovat usein
köyhimpiä, kaikkein huonoimmassa asemassa ja sosiaalisesti syrjäytyneitä ja he ovat usein kehitysavunulkopuolella; ottaa huomioon, että Maailmanpankki arvioi, että 20 prosenttia maailman köyhimmistäihmisistä on vammaisia,
B. ottaa huomioon, että YK arvioi, että vammaiset henkilöt muodostavat 7—10 prosenttia kaikkien
maiden väestöstä ja että YK:n väestötiedon verkko arvioi, että 800 miljoonasta ihmisestä Afrikassamiltei 50 miljoonaa on vammaisia,
C. ottaa huomioon, että YK:n vuosituhannen kehitystavoitteiden toteuttaminen on mahdotonta, ellei kaike-
nikäisiä vammaisia sisällytetä toimiin korostetusti ja proaktiivisesti,
D. katsoo, että komission ohjekirjassa korostetaan, että vammaisten on päästävä ja heidät on otettava mu-
kaan kaikkeen Euroopan unionin lähetystöjen toteuttamaan politiikkaan ja toimintaan,
E. ottaa huomioon, että komissio käy neuvotteluja YK:n yleissopimuksen laatimiseksi vammaisten
ihmisten oikeuksien suojelun ja ihmisarvon edistämisestä (YK:n yleissopimusluonnos), ja katsoo, ettäolisi toivottavaa tehdä yleissopimus pikaisesti,
F. katsoo, että EU:n sitoutumisen ikään, rotuun, etniseen alkuperään, vammaan, uskontoon, sukupuoleen
ja seksuaaliseen suuntautumiseen perustuvan syrjinnän torjumiseen on oltava kehitystä koskevan,oikeuksiin perustuvan lähestymistavan johtava periaate,
G. ottaa huomioon, että aliravitsemus, onnettomuudet, traumat, konfliktit, tarttuvat ja tarttumattomat
taudit sekä synnynnäiset sairaudet ja ikääntyminen aiheuttavat vajaakuntoisuutta ja terveyden heikenty-mistä ja että jopa puolet näistä heikentymisistä on estettävissä ja suorassa yhteydessä köyhyyteen,
H. katsoo, että ”koulutusta kaikille” -prosessia koskeviin sitoumuksiin sisältyy se, että tuetaan vammaisten
ihmisten ja heidän perheidensä yhtäläisiä mahdollisuuksia saada koulutusta,
I. katsoo, että helppo pääsy erilaisiin rakennuksiin, esimerkiksi kouluihin, työpaikoille ja julkisiin raken-
nuksiin, on tärkeää, mutta suunnittelijat eivät useinkaan käytä hyväkseen mahdollisuuksia sopeuttaarakennusympäristö vammaisten tarpeisiin esimerkiksi hätäaputoimia seuraavien jälleenrakennustoimien
aikana,
J. katsoo, että vammaisia itseään edustavat ryhmät voivat ja niiden täytyy olla mukana ja niitä on kuultava
politiikan kehittämisessä ja niiden on voitava edustaa vammaisten ihmisten etuja neuvoa-antavissa elim-
issä, mutta vammaisille ja heidän järjestöilleen ei ole annettu riittävästi mahdollisuuksia osallistua
maakohtaisten strategia-asiakirjojen valmisteluun,24.11.2006 C 287 E/337 Euroopan unionin virallinen lehti
Torstai, 19. tammikuuta 2006FI
1. korostaa, että vammaisasioiden pitäisi näkyä komission kehityspolitiikassa ja ennaltaehkäisyä, huolen-
pitoa, kuntoutumista ja leimautumista koskevia kysymyksiä varten kehitetyissä erityisohjelmissa;
2. katsoo, että vammaisasioita on valtavirtaistettava kaikilla tasoilla politiikan kehittämisestä täytäntöön-
panoon ja arviointiin, mukaan lukien Euroopan unionin kehitysyhteistyöpolitiikan linjanmäärityksen seu-rantatoimet ja Afrikkaa koskeva Euroopan unionin toimintasuunnitelma;
3. kehottaa komissiota kehittämään ohjekirjansa soveltamiseksi yksityiskohtaisen, teknistä täytäntöön-
panoa koskevan toimintasuunnitelman, joka sisältää seuraavat asiat: asianomaisia alakohtaisia menettelyta-
poja koskevat suuntaviivat ja hankesyklin hallinnon käsikirja; yksiköille ja lähetystöille tarkoitettu koulutu-sohjelma ja vuosittainen kertomus Euroopan parlamentille ja neuvostolle;
4. kehottaa komissiota varmistamaan, että vammaisuutta koskeville toimille myönnetään riittävät määrä-
rahat, jotta voidaan
— selvittää, missä määrin vammaisten henkilöiden tarpeita käsitellään EU:n kehitysyhteistyötoimissa
koulutuksen, terveydenhuollon, työllisyyden, infrastruktuurien ja köyhyyden vähentämisen aloilla;
— ryhtyä tällä alalla toimenpiteisiin, jotka perustuvat komission ohjekirjassa määriteltyihin lähestymista-
poihin;
— lisätä kaikkien EU:n kehitysyhteistyötoiminnan kanssa tekemisissä olevien toimijoiden tietoisuutta kysy-
myksistä, jotka liittyvät vammaisuuteen ja vammaisten henkilöiden perusihmisoikeuksien edistämiseen
ja suojeluun kehitysmaissa;
5. kehottaa komissiota sisällyttämään vammaisuuden ja vammaiset henkilöt Euroopan unionin tuleviin
maantieteellisiin ja asianmukaisiin temaattisiin ohjelmiin tulevan kehitysyhteistyövälineen turvin;
6. kehottaa neuvostoa ja komissiota tukemaan kansainvälistä yhteistyötä käsittelevän erillisen artiklan
lisäämistä edellä mainittuun YK:n yleissopimusluonnokseen, sillä tämä on välttämätön perusta yhteistyötoi-mille kehitysmaiden välillä sekä Euroopan unionin ja kehitysmaiden välillä;
7. uskoo, että yhtäläisten mahdollisuuksien eurooppalainen teemavuosi 2007 tarjoaa EU:lle mahdolli-
suuden yhdistää toisiinsa kyseiset arvot sekä ulkoiset politiikat ja toimet, ja kehottaa komissiota tekemäänaloitteen, joka koskee vammaisten oikeuksia ja syrjimättömyyttä kehitysyhteistyössä;
8. kehottaa komissiota osallistumaan aktiivisesti WHO:n tukemiin kampanjoihin, joiden tavoitteena on
torjua ehkäistävissä olevaa terveyden heikentymistä, kuten WHO:n Vision 2020 -kampanja, jonka avulla
pyritään poistamaan ehkäistävissä oleva sokeutuminen vuoteen 2020 mennessä, ja maailmanlaajuinen
aloite polion hävittämiseksi sekä lepran hävittämistä ja seurantatoimia koskeva aloite (2006—2010) jaelefanttitaudin poistamista tavoitteleva maailmanlaajuinen ohjelma;
9. kehottaa komissiota sisällyttämään vammaisasiat terveydenhoitoa koskevaan politiikkaansa ja ohjel-
miinsa erityisesti seuraavilla osa-alueilla: lasten terveys, seksuaali- ja lisääntymisterveys, mielenterveys,ikääntyminen, HI-virus/aids ja krooniset sairaudet;
10. kehottaa komissiota ja hallituksia edistämään kehityspolitiikassaan vammaisille tarkoitettujen avusta-
vien tekniikoiden käyttöä ja tasavertaista pääsyä käyttämään terveyspalveluja ja -ohjelmia;24.11.2006 C 287 E/338 Euroopan unionin virallinen lehti
Torstai, 19. tammikuuta 2006FI
11. kehottaa komissiota keskittymään vammautumisen ehkäisemiseen, koska koko maailmassa arviolta
100 miljoonalla henkilöllä on terveysongelmia, jotka johtuvat aliravitsemuksesta ja huonosta hygieniasta ja
jotka ovat siksi ehkäistävissä; ottaa huomioon, että 70 prosenttia lapsena tapahtuvista sokeutumisistaAasiassa ja Afrikassa voitaisiin estää;
12. kehottaa komissiota ja hallituksia auttamaan kehityspolitiikassaan viranomaisia havaitsemaan
vammautuneisuus mahdollisimman varhaisessa vaiheessa ja liittämään yhteisöpohjaiset kuntoutusohjelmatosaksi perusterveydenhuoltoa;
13. vaatii, että vammaisten lasten ja nuorten koulutus sisällytetään erottamattomasti tavoitteeseen tarjota
kaikille peruskoulutus, ja että tähän kuuluu myös aikaisessa vaiheessa toteutettavat toimenpiteet sekävammaisten lasten perheiden tuki ja koulutus; korostaa Unescon laaja-alaista käsitystä koulutuksesta, joka
tähtää täysimääräiseen osallisuuteen yhteiskunnassa;
14. kehottaa komissiota ja EU:n lähetystöjä tukemaan ammatillista koulutusta, työmarkkinoille sijoittu-
mista ja yritysten kehittämispalveluja yhteisöpohjaisin hankkein, joissa otetaan huomioon myös vammaiset,
ja rohkaisemaan kehitysmaita ratifioimaan vuonna 1983 tehty Kansainvälisen työjärjestön yleissopimus nro159 vajaakuntoisten henkilöiden ammatillisesta kuntoutuksesta ja työllisyydestä;
15. ottaa erityisesti huomioon vaikutukset lapsiuhreihin ja tukee täysin kansainvälisiä ponnisteluja, joilla
pyritään hävittämään jalkaväkimiinat ja muut vastaavat kiistanalaiset asejärjestelmät kuten rypälepommienalkuammukset; vaatii neuvostoa ja komissiota ryhtymään kiireisiin ja ratkaiseviin toimiin niitä maitavastaan, jotka yhä valmistavat, myyvät tai käyttävät maamiinoja; vaatii neuvostoa ja komissiota asettamaan
miinanraivauksen etusijalle kehitysmaissa;
16. kehottaa komissiota varmistamaan, että Euroopan unionin uusien rakennushankkeiden suunnittelussa
otetaan esteetöntä pääsyä koskevien Kansainvälisen standardoimisjärjestön standardien mukaisesti järjestel-
mällisesti huomioon se, että kaikkien on päästävä sisään rakennuksiin;
17. kehottaa komission lähetystöjä ponnistelemaan päättäväisesti helpottaakseen vammaisjärjestöjen
perustamista tai vahvistamista ja varmistamaan, että vammaisjärjestöt otetaan mukaan maakohtaisia stra-tegia-asiakirjoja koskeviin kuulemisiin ja niiden laatimiseen;
18. kehottaa komissiota varmistamaan, että vammaisia ei vastedes suljeta EU:n kehitysyhteistyöohjelmien
ulkopuolelle, ja sisällyttämään heidät aktiivisesti unionin köyhyyden poistamisohjelmiin;
19. kehottaa komissiota ja kansallisia hallituksia keräämään tietoja siitä, kuinka suuri osa vammaisista
elää köyhyydestä ja mikä on heidän asemansa (mukaan lukien ikä ja sukupuoli), kuinka suuri osa opiskelee,on työelämässä tai toimii itsenäisenä ammatinharjoittajana, sekä siitä, miten vammaisia koskevat hankkeetja toimintalinjat ovat vaikuttaneet vammaisten koulutukseen, terveydenhoitoon, työllisyyteen ja köyhyyden
vähentämiseen;
20. kehottaa tutkijoita mukaan lukien lääketieteen sekä yhteiskunnan ja talouden tutkijat, lisäämään
ponnistelujaan ja sovittamaan niitä yhteen asianmukaisten tietojen ja tutkimustulosten käyttöön saamiseksi,
sillä ne ovat avainasemassa, jotta vammaisuus voitaisiin ottaa huomioon taloutta, sosiaalista hyvinvointia jakehitystä koskevissa ohjelmissa;
21. kehottaa puhemiestä välittämään tämän päätöslauselman neuvostolle, komissiolle, jäsenvaltioiden
hallituksille ja parlamenteille, AKT-maiden ja EU:n ministerineuvostolle ja yhteiselle parlamentaariselleedustajakokoukselle, Yhdistyneille Kansakunnille, Unescolle ja Afrikan unionille.24.11.2006 C 287 E/339 Euroopan unionin virallinen lehti
Torstai, 19. tammikuuta 2006FI